51. ΣΥΝΤΑΚΤΙΚΗ ΠΡΑΞΙΣ υπ' αριθ. 3 της 9/9 Ιαν. 1974 (ΦΕΚ Α΄4) Περί εκλογής Προκαθημένου εν τη Εκκλησία της Ελλάδος και αποκαταστάσεως εν γένει της εν αυτή Κανονικής Τάξεως. Έχοντες υπ' όψει: Το γεγονός ότι από εξαετίας εδημιουργήθη εν τη Εκκλησία της Ελλάδος κατάστασις μη συνάδουσα προς τους διέποντας αυτήν Ιερούς Κανόνας λόγω της κατά την εκλογήν του παραιτηθέντος ήδη Προκαθημένου εμφιλοχωρησάσης παραβιάσεως αυτών τε και του Συντάγματος και της εν συνεχεία εκλογής νέων επισκόπων υπό Ιεράς Συνόδου αντικανονικώς προεδρευομένης υπό του εν λόγω Προκαθημένου. Την ανάγκην αποκαταστάσεως της κανονικής τάξεως εν τη Εκκλησία της Ελλάδος δια της εκλογής νέου Προκαθημένου συμφώνως προς τους Ιερούς Κανόνας ήτοι δι' εκλογής πραγματοποιουμένης υπό πάντων των μελών της Ιεράς Συνόδου της Ιεραρχίας, αποκλειομένων των μελών αυτής, αίτινα είτε συνέπραξαν εις την αντικανονικήν εκλογήν του παραιτηθέντος ήδη Προκαθημένου είτε εξελέγησαν υπό Συνόδου προεδρευομένης κατά παράβασιν των Ιερών Κανόνων υπ' αυτού και δια της λήψεως υπό της ως άνω Ιεράς Συνόδου της Ιεραρχίας παντός άλλου υπό των Ιερών Κανόνων επιβαλλομένου μέτρου, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Συγκαλείται η Ιεράς Σύνοδος της Ιεραρχίας της Εκκλησίας της Ελλάδος δια την εκλογήν Προκαθημένου κατά την διαδικασίαν του τριπροσώπου δελτίου. Η προς τον σκοπόν τούτον συνεδρίασις ορίζεται δια την 21ην Ιαν. 1974, ημέραν Σάββατον και ώραν 9ην, τόπος δε αυτής ορίζεται η αίθουσα συνεδριών της Διαρκούς Ιεράς Συνόδου. 2.Εις την ούτω συγκαλουμένην Ιεράν Σύνοδον της Ιεραρχίας δεν μετέχουν οι Μητροπολίται οι συμπράξαντες εις την κατά το έτος 1967 αντικανονικήν εκλογήν Προκαθημένου, και οι εν συνεχεία εκλεγέντες υπό Συνόδου αντικανονικώς προεδρευομένης υπό του εν λόγω Προκαθημένου, ως και πάντες οι τιτουλάριοι επίσκοποι ή τιτουλάριοι Μητροπολίται. 3.Εκλόγιμοι δια τον Αρχιεπισκοπικόν Θρόνον είναι πάντες οι επίσκοποι της Εκκλησίας της Ελλάδος οι κανονικώς εκλεγέντες και χειροτονηθέντες. Άρθρ.2.-Έργον της εν τω προηγουμένω άρθρω Συνόδου είναι προσέτι και η λήψις παντός μέτρου αποβλέποντος εις την συμφώνως προς τους Ιερούς Κανόνας αποκατάστασιν της εκ της αντικανονικής εκλογής του τέως Προκαθημένου διασαλευθείσης εκκλησιαστικής τάξεως καθ' όσον αφορά εις την πλήρωσιν Μητροπολιτικών εδρών ή την εκλογήν τιτουραρίων μητροπολιτών ή τιτουλαρίων επισκόπων. Άρθρ.3.-1.Το κατά το άρθρ. 2 έργον αυτής υποχρεούται να ολοκληρώση η ως άνω Ιερά Σύνοδος της Ιεραρχίας το βραδύτερον εντός έξ μηνών από της δημοσιεύσεως της παρούσης δια της Εφημερίδος της Κυβερνήσεως. 2.Από της δημοσιεύσεως της παρούσης δια της Εφημερίδος της Κυβερνήσεως λήγει η θητεία της υφισταμένης Διαρκούς Ιεράς Συνόδου, αι δε κατά τας διατάξεις του Ν.Δ. 126/1969 (ανωτ. αριθ. 41) αρμοδιότητες αυτής τε και της Ιεράς Συνόδου της Ιεραρχίας ασκούνται κατά την εν παρ. 1 χρονικήν περίοδον, υπό, της κατά το άρθρ. 1 παρ. 2 της παρούσης συγκροτουμένης Συνόδου. 3.Μετά την πάροδον της ως άνω προθεσμίας, ή Ιεράς Σύνοδος της Ιεραρχίας και η Διαρκής Ιερά Σύνοδος της Εκκλησίας της Ελλάδος, συγκροτούνται και λειτουργούν κατά τας εκάστοτε ισχυούσας περί αυτών διατάξεις. Άρθρ.4.-Τα της λειτουργίας της δια της παρούσης συγκροτουμένης Ιεράς Συνόδου, της Ιεραρχίας, τα του τρόπου εκλογής του Προκαθημένου και νέων Επισκόπων, ως και πάσα λεπτομέρεια δια την εφαρμογήν της παρούσης, καθορίζονται δια Ν.Δ/τος, εκδιδομένου άνευ τηρήσεως του υπό της παρ.5 του άρθρ. 1 του Συντάγματος οριζομένου τύπου. Άρθρ.5.-Πράξεις εκδιδόμεναι κατ' εφαρμογήν των διατάξεων της παρούσης ή του κατ' άρθρ. 4 αυτής εκδοθησομένου Ν.Δ/τος δεν υπόκεινται εις αίτησιν ακυρώσεως ή προσφυγήν ενώπιον του Συμβουλίου της Επικρατείας και εάν έτι προβάλλεται λόγος ακυρώσεως αναφερόμενος εις τους υπό της παρούσης ή του ως άνω Ν.Δ/τος τιθεμένους όρους και προϋποθέσεις. Άρθρ.6.-Η ισχύς της παρούσης άρχεται από της δημοσιεύσεως της δια την Εφημερίδα της Κυβερνήσεως. 